Document ID: 32004R0016

Uredba Komisije (ES) št. 16/2004
z dne 6. januarja 2004
o izvajanju Uredbe (ES) št. 1177/2003 Evropskega parlamenta in Sveta o statistiki Skupnosti o dohodku in življenjskih pogojih (EU-SILC) glede seznamov ciljnih sekundarnih spremenljivk v zvezi z "medgeneracijskim širjenjem revščine"
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1177/2003 Evropskega parlamenta in Sveta z dne 16. junija 2003 o statistiki Skupnosti o dohodku in življenjskih pogojih(EU-SILC) [1], in zlasti člena 15(2)(f) Uredbe,
ob upoštevanju naslednjega:
(1) Uredba (ES) št. 1177/2003 je določila skupni okvir za sistematično pripravljanje statističnih podatkov Skupnosti o dohodku in življenjskih pogojih, ki obsegajo primerljive in aktualne presečne in vzdolžne podatke o dohodku ter o stopnji in strukturi revščine in socialne izključenosti na nacionalni in evropski ravni.
(2) V skladu s členom 15(2)(f) so potrebni izvedbeni ukrepi v zvezi s seznamom ciljnih sekundarnih področij in spremenljivk, ki se vsako leto vključijo v presečno komponento EU-SILC. Za leto 2005 je treba določiti seznam ciljnih sekundarnih spremenljivk, vključenih v modul "Medgeneracijsko širjenje revščine" (zlasti glede izobrazbe in poklica staršev ter družinskega okolja v otroštvu kot glavnih dejavnikov vpliva na socialno izključenost odraslih, kar vpliva na tveganje revščine v odraslem obdobju), vključno s specifikacijo oznak spremenljivk in definicij, ki jih je treba določiti.
(3) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Seznam ciljnih sekundarnih spremenljivk, oznak spremenljivk in definicij za Modul 2005 v zvezi z "Medgeneracijskim širjenjem revščine", ki bodo vključeni v presečno komponento statistike Skupnosti o dohodku in življenjskih pogojih (EU-SILC), je določen v Prilogi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. januarja 2004

Labels: 0
19